# Rhestr Wirio Hygyrchedd Digidol i Ddefnyddwyr y System Rheoli Cynnwys

Wrth wirio eich tudalennau gwe i weld pa mor hygyrch ydynt, gallwch ddefnyddio’r rhestr hon i’ch helpu i fynd drwy’r ystyriaethau hygyrchedd cyffredin y gallech eu canfod. Dolenni i offer a awgrymir: <https://jump.aber.ac.uk/?slcpt>.

| Agwedd | Beth i’w wirio | Offer defnyddiol |
| --- | --- | --- |
| Iaith | * A yw’r testun yn defnyddio'r geiriau symlaf posibl? * A oes yna unrhyw jargon? * A oes yna unrhyw acronymau nad ydynt yn cael eu hesbonio? * A yw unrhyw gyfarwyddiadau i’r defnyddiwr yn glir ac yn syml? * A yw’r sillafu a’r ramadeg yn gywir? | * Hemingway Editor * Site Spell |
| Strwythur | * A oes sawl prif bennawd? * A yw’r penawdau’n cael eu defnyddio yn y drefn gywir? * A oes yna unrhyw destun sy’n ymddangos fel petai’n bennawd ond nad ydyw wedi’i farcio’n iawn fel pennawd? | * headingsMap * Offer arolygu’r porwr |
| Trefn | * A oes yna unrhyw frawddegau hir y byddech chi’n rhedeg allan o wynt pe byddech yn eu darllen ar goedd? * A oes yna unrhyw baragraffau hir sy’n hwy na tua 10 llinell? * A oes yna unrhyw restrau o eitemau mewn paragraff y gellid eu trosglwyddo i fod yn bwyntiau bwled? | * Hemingway App |
| Dolenni | * A oes gan unrhyw ddolenni destun generig megis ‘cliciwch yma’, ‘yma’ neu ‘rhagor o wybodaeth’? * A ddefnyddir yr un testun ar gyfer sawl dolen? | * SilkTide – Disability Simulator |
| Tablau | * A yw’r tabl yn cael ei ddefnyddio ar gyfer data? * A oes penawdau ynddo? |  |
| Delweddau | * A oes testun amgen ar gyfer y ddelwedd? * A yw’r testun amgen yn addas? * Os nad oes testun amgen ar gyfer y ddelwedd, a oes rhywbeth arall ar gael ar ei gyfer? (e.e. dolen i dudalen testun plaen) * Os oes testun mewn delwedd, a yw’r testun yn ddarllenadwy? * Os defnyddir lliw mewn delwedd i gyfleu ystyr, a fyddai’r ddelwedd yn dal i wneud synnwyr pe na byddech yn gallu gwahaniaethu rhwng y lliwiau? * Os yw delwedd yn cynnwys graff, a oes tabl o ddata ar gael, neu dudalen ar wahân yn esbonio beth mae’r graff yn ei ddangos? | * Alt Text Tester * Offer arolygu’r porwr |
| Fideos | * A oes capsiynau ar gyfer y fideo? * A oes trawsgrifiad testun ar gyfer y fideo? |  |
| Dogfennau | * A oes ffeiliau PDF a DOCX ill dau’n cael eu darparu? * A yw’r ddogfen yn hygyrch? | * [Rhestr Wirio Hygyrchedd Digidol](https://www.aber.ac.uk/en/media/departmental/accessibility/accessible-document-checklist-CY.docx) |